cyanic-selkie/wikianc huggingface dataset:
Το αγκάθι (ταινία)
Πλοκή
Η απόπειρα αυτοκτονίας της Τόνι έγινε αφού την έστησε ο εραστής της, ο οδοντίατρος Τζούλιαν Ουίνστον από το Μανχάταν. Ο Τζούλιαν είχε πει στην Τόνι από την αρχή της σχέσης τους ότι είχε γυναίκα και τρία παιδιά. Χωρίς να το γνωρίζει η Τόνι, ο Τζούλιαν δεν ήταν παντρεμένος. Η Τόνι μισεί το ψέμα πάνω από όλα τα άλλα παραπτώματα. Εντυπωσιασμένος που η Τόνι ήταν πρόθυμη να πεθάνει εξαιτίας του, ο Τζούλιαν αποφασίζει να παντρευτεί την Τόνι. Ωστόσο, εκείνη ανησυχεί για την ευημερία της συζύγου του και επιμένει να τη γνωρίσει για να βεβαιωθεί ότι έχει συμφωνήσει να χωρίσει και ότι θα τη φροντίσουν. Ο Τζούλιαν ζητά από τη Στέφανι Ντίκινσον, τη νοσοκόμα του εδώ και χρόνια, να παρουσιαστεί ως γυναίκα του. Στην αρχή απρόθυμη, εκείνη τελικά υποχωρεί, αφού είναι εδώ και καιρό ερωτευμένη με τον εργοδότη της.
Όταν η Τόνι και η Ντίκινσον συναντιούνται για πρώτη φορά στο δισκοπωλείο όπου εργάζεται η Τόνι, η Τόνι διαισθάνεται τα συναισθήματα της Ντίκινσον για τον Τζούλιαν και ζητά από τον ωνα βοηθήσει την Ντίκινσον να βρει άλλον. Ο Τζούλιαν λέει ξανά ψέματα, λέγοντάς της ότι η γυναίκα του έχει ήδη εραστή. Η Τόνι επιμένει αμέσως να τον γνωρίσει και επιστρατεύεται ο φίλος του Τζούλιαν Χάρβεϊ στον ρόλο του εραστή της Ντίκινσον. Μετά από μια «τυχαία» συνάντηση με την Ντίκινσον και τον Χάρβεϊ σε ένα κλαμπ, ο Χάρβεϊ καταδιώκεται γρήγορα από τον Τζούλιαν αφού έρχεται η πραγματική του κοπέλα και ταπεινώνει την υποτιθέμενη κοπέλα του.
Με νέα αυτοπεποίθηση, η Ντίκινσον αποδέχεται τελικά τις ερωτικές προτάσεις του ασθενούς του Τζούλιαν, σενιόρ Αρτούρο Σάντσες, Λατίνου διπλωμάτη. Αφού πηγαίνει σε έναν χορό μαζί του, τον προσκαλεί στο κλαμπ από το προηγούμενο βράδυ, όπου ξαναπηγαίνουν επίσης η Τόνι, ο Τζούλιαν και ο Άιγκορ. Η Ντίκινσον και ο Άιγκορ ταιριάζουν γρήγορα, προς απογοήτευση και ζήλια τόσο του Τζούλιαν όσο και της Τόνι.
Μετά από έναν καβγά με τον Τζούλιαν το επόμενο πρωί, η Ντίκινσον παραιτείται. Στη συνέχεια επισκέπτεται το διαμέρισμα της Τόνι για να της πει την αλήθεια, λέγοντάς της ότι είναι στην πραγματικότητα η νοσοκόμα του Τζούλιαν και ότι δεν έχει παντρευτεί ποτέ. Αφού φεύγει, έρχεται ο Τζούλιαν για να πει στον Τόνι ότι η γυναίκα του αρνείται να τον χωρίσει, αλλά ότι αυτός και η Τόνι μπορούν να συνεχίσουν τη σχέση τους. Η Τόνι εξοργίζεται με την ανεντιμότητά του και αποφασίζει να πει και η ίδια ψέματα. Τον αφήνει για τον Άιγκορ, αλλά κάνει τον Τζούλιαν να πιστεύει ότι αυτή και ο Άιγκορ είχαν σχέση όλο αυτό το διάστημα.
Ο Τζούλιαν φεύγει και συναντά την Ντίκινσον στο γραφείο το επόμενο πρωί. Έχει επιστρέψει για να πάρει τον κάκτο που έχει στο γραφείο της, που έχει ανθίσει, όπως εκείνη. Ο Τζούλιαν της λέει ότι αυτός και η Τόνι έχουν χωρίσει και παρόλο που στην αρχή ήταν συντετριμμένος, συνειδητοποίησε ότι ανακουφίστηκε που δεν θα αναγκαζόταν να παντρευτεί την Τόνι. Η Ντίκινσον είναι πανευτυχής και τον αγκαλιάζει, καθώς αυτός ομολογεί ότι την έχει ερωτευτεί. Φιλιούνται.
Κυκλοφορία
Η ταινία έκανε πρεμιέρα σε δύο αίθουσες στη Νέα Υόρκη, το Paris Theatre και το Astor Theatre, τη Δευτέρα 15 Δεκεμβρίου 1969.
Υποδοχή
Η ταινία γνώρισε εισπρακτική επιτυχία και έγινε η ένατη ταινία με τις περισσότερες εισπράξεις το 1969.
Στον ιστότοπο Rotten Tomatoes, η ταινία έχει βαθμολογία έγκρισης 85% με βάση 20 κριτικές, με μέσο όρο βαθμολογίας 6,9/10. Στο Metacritic, η ταινία έλαβε βαθμολογία 67 με βάση 5 κριτικές, υποδεικνύοντας "γενικά ευνοϊκές κριτικές".
Επιρροή
Η ταινία έχει ξαναγυριστεί αρκετές φορές. Μια ανεπίσημη Χίντι με τίτλο Maine Pyaar Kyun Kiya? με πρωταγωνιστές τους Σάλμαν Καν, Σουσμίτα Σεν και Κατρίνα Κεφ, κυκλοφόρησε το 2005. Ένα ριμέικ στα αγγλικά με τίτλο Just Go With It με πρωταγωνιστές τους Άνταμ Σάντλερ και Τζένιφερ Άνιστον κυκλοφόρησε το 2011.
Εξωτερικοί σύνδεσμοι
Κατηγορία:Ταινίες τοποθετημένες στη Νέα Υόρκη Κατηγορία:Ταινίες με μουσική σύνθεση Κουίνσι Τζόουνς Κατηγορία:Ταινίες με ηθοποιό που κέρδισε Χρυσή Σφαίρα Β΄ Γυναικείου Ρόλου Κατηγορία:Ταινίες με ηθοποιό που κέρδισε Όσκαρ Β΄ Γυναικείου Ρόλου Κατηγορία:Αγγλόφωνες ταινίες Κατηγορία:Ταινίες παραγωγής Columbia Pictures Κατηγορία:Αμερικανικές κωμικές ταινίες Κατηγορία:Ταινίες του 1969
Καρακασλί (Σαμπιραμπάντ)
Το Καρακασλί (επίσης, Καράκασλι) αποτελεί χωριό και δήμο στην επαρχία Σαμπιραμπάντ του νοτιοανατολικού Αζερμπαϊτζάν. Έχει πληθυσμό 1,406 κατοίκων.
Παραπομπές
Κατηγορία:Κατοικημένες περιοχές στην Επαρχία Σαμπιραμπάντ
Κ. Σ. Ρίβερς
Αρχή της καριέρας του (Ιταλία και Ρωσία)
Ο Ρίβερς δεν συμμετείχε στο ντραφτ του 2009. Τον Αύγουστο του 2009, υπέγραψε με την ΑΒ Latina της ιταλικής Legadue Basket, δεύτερης κατηγορίας πρωταθλήματος. Σε 10 παιχνίδια με την Latina είχε μέσο όρο 24,5 πόντους και 5,7 ριμπάουντ ανά παιχνίδι, και το Δεκέμβριο του 2009, υπέγραψε με την Μπενετόν Τρεβίζο της πρώτης κατηγορίας, για το υπόλοιπο της σεζόν.
Στις 30 Ιουνίου 2010, υπέγραψε συμβόλαιο με την Ροάν του γαλλικού πρωταθλήματος. Τον Ιανουάριο του 2011, επέστρεψε στην Ιταλία, και υπέγραψε με την Βίρτους Μπολόνια για το υπόλοιπο της σεζόν.
Στις 29 Ιουλίου 2011, υπέγραψε συμφωνία ενός έτους με Λοκομοτίβ Κουμπάν της Ρωσίας. Στις 30 Μαΐου, το 2012, υπέγραψε συμβόλαιο δύο ετών με μια άλλη ρωσική ομάδα, την Χίμκι. Τον Ιούλιο του 2013, ο παίκτης έλυσε το συμβόλαιο του με την Χίμκι.
Τον Νοέμβριο του 2013, αποκτήθηκε από τους Reno Bighorns του NBA D-League. Σε 47 παιχνίδια, είχε μέσο όρο 15.8 πόντους και 4 ριμπάουντ ανά αγώνα, κατά τη διάρκεια της σεζόν 2013-14.
Ρεάλ Μαδρίτης
Στις 7 Αυγούστου, το 2014, υπέγραψε συμβόλαιο ενός έτους με τη Ρεάλ Μαδρίτης. Την σεζόν 2014-15, η Ρεάλ Μαδρίτης συνέχισε τις επιτυχίες στην Ευρωλίγκα από τις προηγούμενες εποχές, προχωρώντας προς το φάιναλ φορ της διοργάνωσης για τρίτη συνεχόμενη φορά. Στον ημιτελικό αγώνα με την Φενερμπαχτσέ Ούλκερ, ο Ρίβερς, βοήθησε την ομάδα του να εξασφαλίσει την τρίτη συνεχόμενη εμφάνισή στον τελικό της Ευρωλίγκα, σκοράροντας 17 πόντους, με 5/6 τρίποντα στη νίκη με 96 - 87. Η Ρεάλ Μαδρίτης κέρδισε τελικά το Ευρωπαϊκό τρόπαιο, νικώντας τον Ολυμπιακό, με σκορ 78-59. Κατά τη διάρκεια της σεζόν, ο Ρίβερς είχε μέσο όρο 5.3 πόντους, 2.3 ριμπάουντ και 1.1 ασίστ ανά παιχνίδι, για να βοηθήσει την ομάδα του να κερδίσει ένατο τίτλο της Ευρωλίγκα συνολικά, και το πρώτο του σε 20 χρόνια. Η Ρεάλ Μαδρίτης τελείωσε τελικά τη σεζόν κερδίζοντας το πρωτάθλημα στην Ισπανική Λίγκα, μετά από ένα σκούπισμα 3-0 στη σειρά των τελικών εναντίον της Μπαρτσελόνα. Αυτή την σεζόν ο Ρίβερς κατέκτησε με την Ρεάλ το Τριπλ Κράουν.
Στις 8 Σεπτεμβρίου 2015, ο Κ.Σ.Ρίβερς, υπέγραψε μονοετές συμβόλαιο με την γερμανική ομάδα Μπάγερν Μονάχου. Στις 22 Δεκεμβρίου, 2015, έφυγε από την Μπάγερν, και επέστρεψε στην πρώην ομάδα του, Ρεάλ Μαδρίτης, για το υπόλοιπο της σεζόν κατακτώντας το ισπανικό πρωτάθλημα και το Κύπελλο Ισπανίας.
Παναθηναϊκός
Στις 24 Ιουλίου, το 2016, ο Ρίβερς υπέγραψε συμφωνία 1 + 1 έτους με την ελληνική ομάδα του Παναθηναϊκού. Στις 18 Φλεβάρη κατέκτησε το Κύπελλο Ελλάδας νικώντας στον τελικό τον Άρη με 68-59. Τον Ιούνιο πανηγύρισε και το Πρωτάθλημα (νταμπλ), αφού ο ΠΑΟ νίκησε τον Ολυμπιακό με 2-3 στην σειρά των τελικών. Στις 25 Οκτωβρίου 2017 έφτασε τους 1000 πόντους στην Ευρωλίγκα. Στις 16 Μαρτίου 2018 σημείωσε τρία ρεκόρ καριέρας (πόντοι, αξιολόγηση, κλεψίματα) στην Ευρωλίγκα. Τον Ιούνιο του 2018 κατέκτησε το δεύτερο του πρωτάθλημα Ελλάδος. Το συμβόλαιό του τον Παναθηναϊκό έληξε το καλοκαίρι του 2018 και δεν ανανεώθηκε από τους πράσινους με αποτέλεσμα να μείνει ελεύθερος.
Ρέτζιο Εμίλια
Στις 7 Δεκεμβρίου του 2018, ανακοινώθηκε η μεταγραφή του στην ιταλική Ρέτζιο Εμίλια που αγωνίζεται στην πρώτη κατηγορία του Ιταλικού πρωταθλήματος. Το συμβόλαιό του περιείχε ειδική ρήτρα σύμφωνα με την οποία μπορούσε να αποχωρήσει μέχρι τον Φεβρουάριο του 2019 εφόσον δεχόταν πρόταση από κάποια ομάδα της Ευρωλίγκας. Με την Ρέτζιο Εμίλια αγωνίστηκε σε δέκα παιχνίδια του ιταλικού πρωταθλήματος και είχε μέσο όρο 15,6 πόντους, 4,9 ριμπάουντ και 2,4 ασίστ.
Ερυθρός Αστέρας
Στις 11 Φεβρουαρίου 2019, υπέγραψε στον Ερυθρό Αστέρα Βελιγραδίου. Η σερβική ομάδα πλήρωσε buy out της τάξεως των 40.000 ευρώ στην Ρέτζιο Εμίλια με σκοπό να τον αφήσει ελεύθερο. Τον Απρίλιο κατέκτησε την Αδριατική Λίγκα. Τον Ιούνιο κέρδισε το πρωτάθλημα Σερβίας.
Ρεάλ Μπέτις και Ζαλγκίρις Κάουνας
Ύστερα από τρία χρόνια, ο Κέι Σι Ρίβερς επέστρεψε στο πρωτάθλημα της Liga Endesa, καθώς συμφώνησε με την Ρεάλ Μπέτις. Ωστόσο τον Νοέμβριο του 2019, αποδέχτηκε την πρόταση της Ζαλγκίρις Κάουνας, και επέστρεψε στην Ευρωλίγκα. Στις 16 Φεβρουαρίου 2020, κατέκτησε το Κύπελλο Λιθουανίας. Στην Ευρωλίγκα σε 18 αγώνες μέτρησε 9,3 πόντους (41,2% τρίποντο), 1,5 ριμπάουντ και 1,1 ασίστ.
Ζενίτ Αγίας Πετρούπολης
Τον Ιούλιο του 2020, συμφώνησε με την Ζενίτ Αγίας Πετρούπολης, εκεί όπου θα συναντήσει ξανά τον Τσάβι Πασκουάλ, με τον οποίο συνεργάστηκε στον Παναθηναϊκό την διετία 2016-2018. Σε 37 ματς της Ευρωλίγκα, ο Κέι Σι Ρίβερς μέτρησε κατά μέσο όρο 6,1 πόντους και 2,5 ριμπάουντ ανά 22:18 λεπτά συμμετοχής, σουτάροντας με 48% στα δίποντα, 35% στα τρίποντα και 45% στις βολές. Στις 9 Ιουλίου 2021, αποτέλεσε παρελθόν από την ρώσικη ομάδα.
Μπάγερν Μονάχου
Στις 11 Δεκεμβρίου 2021, ανακοινώθηκε η επιστροφή του στην Μπάγερν Μονάχου με συμβόλαιο 4 μηνών και προοπτική ανανέωσης μέχρι το τέλος της σεζόν 2021-22. Στις 25 Ιανουαρίου 2022, αποτέλεσε παρελθόν από την ομάδα. Ο Ρίβερς είχε είχε 6.2 πόντους κατά μέσο όρο στην Ευρωλίγκα.
Χάποελ Ιερουσαλήμ
Στις 22 Φεβρουαρίου 2022, ανακοινώθηκε από την Χαπόελ Ιερουσαλήμ με συμβόλαιο μέχρι το τέλος της σεζόν 2021-22.
Σαμάρα
Στις 2 Αυγούστου 2022, συμφώνησε με την ρώσικη Σαμάρα της VTB Λίγκα.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Σούτινγκ γκαρντ Κατηγορία:Σμολ φόργουορντ Κατηγορία:Καλαθοσφαιριστές Χίμκι Κατηγορία:Καλαθοσφαιριστές Σοράλ Ροάν Κατηγορία:Καλαθοσφαιριστές Μπάγερν Μονάχου Κατηγορία:Καλαθοσφαιριστές Τρεβίζο Μπάσκετ Κατηγορία:Καλαθοσφαιριστές Παναθηναϊκού Κατηγορία:Καλαθοσφαιριστές Λοκομοτίβ Κουμπάν Κατηγορία:Καλαθοσφαιριστές Ρεάλ Μαδρίτης Κατηγορία:Καλαθοσφαιριστές Βίρτους Μπολόνια Κατηγορία:Καλαθοσφαιριστές Ρίνο Μπιγκχορνς Κατηγορία:Καλαθοσφαιριστές Παλακανέστρο Ρετζάνα Κατηγορία:Καλαθοσφαιριστές Ερυθρού Αστέρα Βελιγραδίου Κατηγορία:Καλαθοσφαιριστές Ρεάλ Μπέτις Μπαλονθέτο Κατηγορία:Καλαθοσφαιριστές Ζάλγκιρις Κάουνας Κατηγορία:Καλαθοσφαιριστές Ζενίτ Αγίας Πετρούπολης Κατηγορία:Καλαθοσφαιριστές ιταλικών συλλόγων Κατηγορία:Καλαθοσφαιριστές Λέγκα Μπάσκετ Σέριε Α Κατηγορία:Καλαθοσφαιριστές ρωσικών συλλόγων Κατηγορία:Καλαθοσφαιριστές VTB Λίγκα Κατηγορία:Καλαθοσφαιριστές ισπανικών συλλόγων Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές ελληνικών συλλόγων Κατηγορία:Καλαθοσφαιριστές Α1 Εθνικής Ελλάδας Κατηγορία:Ξένοι καλαθοσφαιριστές στην Ελλάδα
Υποτελής
Ο υποτελής είναι πρόσωπο που θεωρείται ότι έχει αμοιβαία υποχρέωση σε έναν άρχοντα ή μονάρχη, στο πλαίσιο του φεουδαρχικού συστήματος της μεσαιωνικής Ευρώπης. Οι υποχρεώσεις περιλάμβαναν συχνά τη στρατιωτική υποστήριξη και την αμοιβαία προστασία, με αντάλλαγμα ορισμένα προνόμια, περιλαμβανομένης συνήθως της γης που κρατείται ως μίσθωση ή φέουδο. Ο όρος χρησιμοποιείται σε παρόμοιες καταστάσεις σε άλλες φεουδαρχικές κοινωνίες.
Παραπομπές
Κατηγορία:Φεουδαρχία Κατηγορία:Τίτλοι
Βασιλική Μικελέτη
Η Βασιλική "Μπέσσυ" Μικελέτη, γεννημένη το 1937, είναι πρώην πρωταθλήτρια της καλαθοσφαίρισης, αθλήτρια του Σπόρτιγκ Αθηνών κατά την δεκαετία 50-60.
Με τον Σπόρτιγκ ξεκίνησε από τις νεανίδες του συλλόγου για να προωθηθεί στην πρώτη ομάδα και να γίνει βασικό στέλεχος του, σχεδόν μία δεκαετία, στα πρωταθλήματα κέντρου, έλλειψη πανελλήνιου πρωταθλήματος τότε, ήταν πρωταθλήτρια το 1955.
Με την εθνική Ελλάδος έπαιξε σε έναν μόλις αγώνα, στον φιλικό και πρώτο αγώνα στην ιστορία της εθνικής στις 15 Απριλίου 1958, στην νίκη επί του Λιβάνου με 68-32. Συμμετείχε και την επόμενη ημέρα στο αγώνα Μεικτή Αθηνών- Μεικτή Βηρυτού, που στην ουσία ήταν οι ίδιες ομάδες με τον αγώνα των Εθνικών ομάδων.
Παραπομπές
Κατηγορία:Ελληνίδες αθλήτριες της καλαθοσφαίρισης Κατηγορία:Καλαθοσφαιρίστριες Σπόρτιγκ Κατηγορία:Καλαθοσφαιρίστριες Εθνικής Ελλάδας
Περιστέρι Αιτωλοακαρνανίας
Το Περιστέρι είναι μικρός ορεινός οικισμός του Νομού Αιτωλοακαρνανίας, αποτελεί έδρα της ομώνυμης Τοπικής Κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο διευρυμένο Δήμο Αγρινίου.
Τοποθεσία
Το χωριό βρίσκεται κτισμένο στις νοτιοδυτικές υπώρειες του όρους Παναιτωλικό, σε υψόμετρο περίπου 740 μέτρων, και εγγύς του βρίσκονται, πέρα από την Παραβόλα που αποτελεί έδρα της εκεί νυν δημοτικής ενότητας Παραβόλας, τα χωριά Άγιος Ιωάννης, Πέρα Χωριό, Αγία Βαρβάρα Παναιτωλικού, Προσήλια, Κυρά Βγένα, Καλλιθέα, Κρύο Νερό, Παλαιοκαρυά, Αγία Βαρβάρα Παραβόλας, Άγιος Γεώργιος, Αφράτο, Παντάνασσα, Πλατανιάς, Τραγάνα και Καινούργιο. Το χωριό απέχει από το Αγρίνιο 20 χλμ. ενώ η Ιερά Μονή Προυσού απέχει οδικώς 44,5 χλμ.
Διοικητική εξέλιξη
Αναγνωρίστηκε ως οικισμός με την ονομασία «Λιγόσταινα» με ΦΕΚ 19Α της 07/12/1835 και υπήχθη στον τότε Δήμο Ζακωνίνων. Με το ΦΕΚ 5Α της 08/03/1841 υπήχθη στον τότε Δήμο Θέρμου ενώ με το ΦΕΚ 15Α της 05/06/1848 ορίστηκε έδρα του δήμου. Την περίοδο 25/07/1879-04/10/1889 είχε χάσει το καθεστώς του οικισμού, όταν και υπήχθη εκ νέου στον τότε Δήμο Θέρμου. Με το ΦΕΚ 261Α της 31/08/1912 η ονομασία του οικισμού διορθώθηκε σε «Λιγόστιανα» ενώ με το ΦΕΚ 156Α της 08/08/1928 μετονομάστηκε σε «Περιστέρι», ομοίως άλλαξε και η ονομασία της τότε Κοινότητας. Με το ΦΕΚ 261Α της 31/08/1912 και τη δημιουργία των Κοινοτήτων αποσπάστηκε από τον τότε Δήμο Θεστειέων (Θέρμου) και ορίστηκε ως έδρα της τότε Κοινότητας Λιγοστιανών. Με το ΦΕΚ 183Α της 27/12/1990 η τότε Κοινότητα Περιστερίου καταργήθηκε και ενσωματώθηκε στον τότε νεοϊδρυθέντα Δήμο Παραβόλας. Την περίοδο 1997-2010, βάσει του «Σχεδίου Καποδίστριας», αποτελούσε έδρα του ομώνυμου πρώην Δημοτικού Διαμερίσματος του «καποδιστριακού» Δήμου Παραβόλας.
Εξωτερικοί σύνδεσμοι
Κατηγορία:Χωριά του νομού Αιτωλοακαρνανίας Κατηγορία:Δήμος Αγρινίου Κατηγορία:Δήμος Παραβόλας
Ημέρα της Μαρμότας
250px|μικρογραφία|Τέλεση του εθίμου στην Πενσυλβάνια ([[2005)]] Ημέρα της Μαρμότας αποτελεί έθιμο των Βορείων Πολιτειών, κυρίως στην Πενσυλβάνια, και του Καναδά, με καταγωγή από τη Γερμανία του 18ου αιώνος κατά το οποίο κάθε 2 Φεβρουαρίου οι ακόλουθοι του εθίμου συγκεντρώνονται και βασίζουν τις μετεωρολογικές προβλέψεις τους στο αν η μαρμότα θα αναγνωρίσει τη σκιά της, κάτι το οποίο σημαίνει ότι ο Χειμώνας έχει πρακτικά τελειώσει ή αν θα την αναγνωρίσει και θα επιστρέψει πίσω στη φωλιά της που ερμηνεύεται ότι ο χειμώνας θα διαρκέσει ακόμη έξι εβδομάδες. Ωστόσο, σύμφωνα με την Εθνική Υπηρεσία Κλιματικών Δεδομένων, το ποσοστό επιτυχίας των προβλέψεων με αυτό το μοντέλο, δεν ξεπερνά το 39%.
Παραπομπές
Κατηγορία:Έθιμα
Ιωάννης Γεώργιος του Χοεντσόλερν-Χέχινγκεν
Ο Ιωάννης-Γεώργιος, γερμ. Johann-Georg (1577 - 28 Σεπτεμβρίου 1623) από τον Οίκο των Χοεντσόλερν ήταν πρίγκιπας του Χοεντσόλερν-Χέχινγκεν (1605-1623).
Βιογραφία
Ήταν ο πρωτότοκος (επιζήσας) γιος του Άιτελ-Φρειδερίκου Δ΄ πρίγκιπα του Χοεντσόλερν και της Σίβυλλας, κόρης του Φρόμπεν-Χριστοφόρου κόμη του Τσίμμερν.
To 1623 απεβίωσε στο Χέχινγκεν σε ηλικία 46 ετών και τον διαδέχθηκαν οι γιοί του, πρώτα ο Άιτελ-Φρειδερίκος Ε΄ και μετά ο Φίλιππος.
Οικογένεια
Νυμφεύτηκε το 1598 τη Φραντσίσκα, κόρη του Φρειδερίκου Α΄ βιλντ- και ρινεγκράβου του Ζαλμ-Νεφβίλ και είχε τέκνα:
Παραπομπές
Κατηγορία:Οίκος των Χοεντσόλερν
Ελκτική διάταξη
thumb|Αεροσκάφος [[Evektor-Aerotechnik|Aerotechnik EV97A Eurostar, ελκτικής διάταξης.]] thumb|Αεροσκάφος [[Britten-Norman Trislander (με έναν τρίτο ελκτικό κινητήρα στην ουρά) στο Αεροδρόμιο του Γκέρνσεϊ.]]
Ένα αεροσκάφος κατασκευασμένο με ελκτική διάταξη έχει τον έλικα τοποθετημένο μπροστά από τον κινητήρα του έτσι ώστε το αεροσκάφος να έλκεται στον αέρα, σε αντίθεση με την προωθητική διάταξη, στην οποία οι έλικες βρίσκονται πίσω και ωθούν το αεροσκάφος μπροστά.
Πρώιμη χρήση του όρου
Από το 1910, κατά τα πρώτα χρόνια πτήσεων, άρχισε να υπάρχει διάκριση μεταξύ της προπέλας και του ελκτικού έλικα. Το Βασιλικό Σώμα Αεροπορίας ονόμασε τα αεροσκάφη αυτά «τύπου Μπλέριοτ», από τον Λουί Μπλέριοτ για να τα διακρίνει από τα «τύπου Φαρμάν» προωθητικής διάταξης αεροσκάφη.
Στρατιωτική αεροπορία του Α΄ Παγκοσμίου Πολέμου
Η τελική λύση ήταν ο μηχανισμός συγχρονισμού, πιο γνωστός ως συγχρονιστής όπλων, που αναπτύχθηκε από τον Άντονι Φόκερ και τοποθετήθηκε στο μονοπλάνο Fokker E.I του 1915. Το πρώτο βρετανικό αεροσκάφος με ελκτική διάταξη το οποίο σχεδιάστηκε ειδικά ώστε να του τοποθετηθεί μηχανισμός συγχρονισμού ήταν το Sopwith 1½ Strutter το οποίο τέθηκε σε υπηρεσία στις αρχές του 1916.
Σε άλλες λύσης αποφυγής του τόξου της προπέλας συμπεριλαμβανόταν το πέρασμα του σωλήνα του όπλου μέσω του άξονα περιστροφής του έλικα – χρησιμοποιήθηκε για πρώτη φορά στην παραγωγή στρατιωτικών αεροσκαφών του Α΄ Παγκοσμίου Πολέμου από το γαλλικό SPAD S.XII – ή η τοποθέτηση των όπλων στις πτέρυγες. Η τελευταία λύση χρησιμοποιήθηκε ευρύτατα από τις αρχές της δεκαετίας του 1930 έως την αρχή της εποχής της αεριώθησης.
Παραπομπές
Κατηγορία:Αεροναυπηγική
Φίλιππος του Χοεντσόλερν-Χέχινγκεν
Ο Φίλιππος, γερμ. Philipp (24 Ιουνίου 1616 - 24 Ιανουαρίου 1671) από τον Οίκο του Χοεντσόλερν ήταν πρίγκιπας του Χοεντσόλερν-Χέχινγκεν (1661-1671).
Βιογραφία
Ήταν ο τέταρτος γιος του Ιωάννη Γεωργίου, πρίγκιπα του Χοεντσόλερν-Χέχινγκεν και της Φραγκίσκης, κόρης του Φρειδερίκου Α΄, κόμη του δρυμού και του Ρήνου (Wild- und Rheingraf) του Ζαλμ-Νεφβίλ.
Το 1671 απεβίωσε στο Χέχινγκεν σε ηλικία 55 ετών και τον διαδέχθηκε ο πρωτότοκος γιος του Φρειδερίκος Γουλιέλμος.
Οικογένεια
Νυμφεύτηκε το 1662 τη Μαρία Σιδωνία, κόρη του Χέρμαν Φορτουνάτου, μαργράβου του Μπάντεν-Ρόντεμαχερν και είχε τέκνα:
Παραπομπές
Κατηγορία:Οίκος των Χοεντσόλερν
Αγία Παρασκευή Αγίας Μαρίνης Λέσβου
Η Αγία Παρασκευή είναι χωριό της Λέσβου. Είναι έδρα της τοπικής κοινότητας Αγίας Μαρίνας, της δημοτικής ενότητας Μυτιλήνης, του δήμου Μυτιλήνης, της περιφερειακής ενότητας (τέως νομού) Λέσβου,  στην περιφέρεια Βορείου Αιγαίου, σύμφωνα με το πρόγραμμα Καλλικράτης, καθώς και των μεταβολών που ακολούθησαν αυτό το πρόγραμμα. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Μυτιλήνης του νομού Λέσβου, στο γεωγραφικό διαμέρισμα Νήσων Αιγαίου.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στην κοινότητα Αγίας Μαρίνας της Λέσβου. Με το ΦΕΚ 244Α - 4/12/1997 αποσπάστηκε από την κοινότητα Αγίας Μαρίνας και προσαρτήθηκε στον δήμο Μυτιλήνης. Με το ΦΕΚ 87Α - 07/06/2010, αποσπάστηκε από τον δήμο Μυτιλήνης και προσαρτήθηκε στον δήμο Λέσβου. Με το ΦΕΚ 43Α - 09/03/2019 αποσπάστηκε από τον δήμο Λέσβου και προσαρτήθηκε στον δήμο Μυτιλήνης.
Πηγές
Κατηγορία:Χωριά της Λέσβου
Λουτρά Μυρτέας Αιτωλοακαρνανίας
Για οικισμούς με το ίδιο όνομα στην Αιτωλοακαρνανία δείτε: Λουτρά Στάχτης και Λουτρά Χούνης
Για οικισμούς της Ελλάδας με το ίδιο όνομα δείτε το λήμμα: Λουτρά
Τα Λουτρά ή Κόκκινο Στεφάνι είναι χωριό της Αιτωλοακαρνανίας στην περιοχή του Θέρμου, το οποίο βρίσκεται στην βορειοανατολική παραλία της λίμνης Τριχωνίδας. Η ονομασία Λουτρά προέρχεται από τα θειούχα ιαματικά λουτρά που υπάρχουν στα νοτιοανατολικά του οικισμού προς το Πετροχώρι ενώ το Κόκκινο Στεφάνι (τοπική ονομασία) από τα κόκκινα χρώματα του ουρανού που "στεφανώνουν" τον βράχο της ιαματικής πηγής κατά τη δύση του ηλίου. Το χωριό απέχει 22,5 χλμ. Δ.-ΝΑ. από το Αγρίνιο, 15 χλμ. Δ. από το Θέρμο και 7 χλμ. Ν. από τη Μυρτιά (Μυρτέα) μέσω Πέρεβου. Ως ξεχωριστός οικισμός αναφέρεται επίσημα για πρώτη φορά το 1991 να απογράφεται στην τότε κοινότητα Μυρτέας. Σύμφωνα με το σχέδιο Καλλικράτης, μαζί με την Μυρτιά (Μυρτέα), τον Παλαιόμυλο και τον Πέρεβο αποτελούν τη τοπική Κοινότητα Μυρτέας που υπάγεται στο δήμο Θέρμου και σύμφωνα με την απογραφή του 2011 έχει πληθυσμό 14 μόνιμους κατοίκους. Στο χωριό υπάρχουν καταρράχτες και νεροτριβή.μικρογραφία
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Θέρμου μικρογραφία
Τα Λουτρά θα μπορούσαν να αξιοποιηθούν και να λειτουργήσουν με την φροντίδα του Δήμου Θέρμου.
Αντώνης Κασδοβασίλης
Ο Αντώνης Κασδοβασίλης (γενν. Χρυσούπολη Καβάλας, 13 Ιανουαρίου 1958) είναι παλαίμαχος, πρώην διεθνής Έλληνας ποδοσφαιριστής, που με ύψος 1,85 μ., αγωνιζόταν ως κεντρικός αμυντικός. Ξεκίνησε το επαγγελματικό ποδόσφαιρο από το σύλλογο του Πανδραμαϊκού στη Β’ Εθνική και εν-συνεχεία αγωνίσθηκε επί 11 συνεχόμενες χρονιές στην Α’  Εθνική κατηγορία, για τις ομάδες της Δόξας Δράμας, του Ολυμπιακού Πειραιώς  και του Λεβαδειακού. Τερμάτισε την αγωνιστική του σταδιοδρομία στη Β’ Εθνική, ως ποδοσφαιριστής της Δόξας Βύρωνα. Εκτός από την Εθνική Ομάδα των Ανδρών, ήταν στέλεχος και της Ολυμπιακής Ομάδας. Μετά το τέλος της καριέρας του ως παίκτης, ανέλαβε προπονητής αρκετών ομάδων, συνεισέφερε ως παράγοντας , ενώ ασχολείται και με τα Τμήματα Υποδομών.
Παραπομπές
Κατηγορία:Έλληνες ποδοσφαιριστές Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Δόξας Δράμας Κατηγορία:Ποδοσφαιριστές Λεβαδειακού Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Δόξας Βύρωνα Κατηγορία:Αμυντικοί ποδοσφαιριστές
Εγκεφαλικό οίδημα
Εγκεφαλικό οίδημα (Cerebral edema) είναι υπερβολική συσσώρευση υγρού (οίδημα) στους ενδοκυττάριους ή εξωκυττάριους χώρους του εγκεφάλου.
Ενδείξεις και συμπτώματα
Τα συμπτώματα περιλαμβάνουν ναυτία, εμετό, θολή όραση, λιποθυμία και σε αρκετές περιπτώσεις, μη επιληπτικές κρίσεις και κώμα. Εάν συμβεί εγκεφαλική κήλη, μπορούν επίσης να εμφανιστούν αναπνευστικά συμπτώματα ή αναπνευστική ανακοπή λόγω της συμπίεσης των αναπνευστικών κέντρων στη γέφυρα και του προμήκους μυελού.
Αιτίες
Εγκεφαλικό οίδημα μπορεί να προκληθεί από εγκεφαλικό τραύμα ή από μη τραυματικές αιτίες όπως ισχαιμικό εγκεφαλικό επεισόδιο, καρκίνος, ή εγκεφαλική φλεγμονή λόγω μηνιγγίτιδας ή εγκεφαλίτιδας.
Το αγγειογενές οίδημα προκαλείται από αγωγές με τροποποιητές αμυλοειδών, όπως μονόκλωνα αντισώματα και είναι γνωστό ως οίδημα ανωμαλιών απεικόνισης σχετικές με τα αμυλοειδή (ARIA-E).
Ο φραγμός αίματος-εγκεφάλου (blood–brain barrier ή BBB), ή  ο φραγμός αίματος–εγκεφαλονωτιαίου (cerebrospinal fluid ή CSF) μπορεί να διακοπεί, επιτρέποντας στο υγρό να συσσωρευτεί στον εξωκυττάριο χώρο του εγκεφάλου. Εκδήλωση αυτού είναι το σύνδρομο οπίσθιας αναστρέψιμης εγκεφαλοπάθειας (P.R.E.S. ή Posterior Reversible Encephalopathy Syndrome).
Τροποποιημένος μεταβολισμός μπορεί να προκαλέσει στα εγκεφαλικά κύτταρα κατακράτηση νερού και αραίωση του πλάσματος του αίματος μπορεί να προκαλέσει μετακίνηση του νερού σε εγκεφαλικά κύτταρα.
Γρήγορη μετάβαση σε μεγάλο υψόμετρο χωρίς κατάλληλο εγκλιματισμό μπορεί να προκαλέσει εγκεφαλικό οίδημα μεγάλου υψομέτρου (High-altitude cerebral edema ή HACE).
Τύποι
Έχουν ταυτοποιηθεί τέσσερις τύποι εγκεφαλικού οιδήματος:
Αγγειογενής
Το αγγειογενές οίδημα εμφανίζεται λόγω της διακοπής των στενών ενδοθηλιακών συνδέσμων που συνθέτουν τον φραγμό αίματος-εγκεφάλου. Αυτό επιτρέπει σε ενδοαγγειακές πρωτεΐνες και υγρό να εισχωρήσει στον παρεγχυματικό εξωκυττάριο χώρο. Μόλις τα συστατικά του πλάσματος διασχίσουν τον φραγμό, το οίδημα εξαπλώνεται· αυτό μπορεί να είναι αρκετά γρήγορο και εκτεταμένο. Καθώς το νερό εισέρχεται στη λευκή ουσία, μετακινείται εξωκυτταρικά κατά μήκος των περιοχών ινών και μπορούν επίσης να επιδράσουν στη φαιά ουσία. Αυτός ο τύπος οιδήματος μπορεί να είναι το αποτέλεσμα τραύματος, όγκων, εστιακής φλεγμονής, τελευταίων σταδίων της εγκεφαλικής ισχαιμίας and υπερτασικής εγκεφαλοπάθειας.
Οι μηχανισμοί που συνεισφέρουν στη δυσλειτουργία του φραγμού αίματος-εγκεφάλου περιλαμβάνουν φυσική διαταραχή από αρτηριακή υπέρταση ή τραύμα και απελευθέρωση των καταστροφικών αγγειοδραστικών και ενδοθηλιακών ενώσεων που διευκολύνουν τους όγκους (π.χ. αραχιδονικού οξέος, διεγερτικών νευροδιαβιβαστών, εικοσανοειδών (eicosanoids), βραδυκινίνης, ισταμίνης και ελευθέρων ριζών). Οι τύποι του αγγειογενούς οιδήματος περιλαμβάνουν:
Κυτταροτοξικός
Στο κυτταροτοξικό οίδημα, ο αιματεγκεφαλικός φραγμός παραμένει ανέπαφος, αλλά μια διαταραχή του κυτταρικού μεταβολισμού βλάπτει τη λειτουργία της αντλίας νατρίου και καλίου στην κυτταρονευρογλοιακή μεμβράνη, οδηγώντας σε κυτταρική leading to cellular κατακράτηση του νατρίου και του νερού. Πρησμένα αστροκύτταρα εμφανίζονται στη φαιά και τη λευκή ουσία. Το κυτταροτοξικό οίδημα εμφανίζεται με διάφορες τοξίνες, συμπεριλαμβανομένων της δινιτροφαινόλης, της τριαιθυλτίνης, του εξαχλωροφαινίου και της ισονιαζίδης. Μπορεί να εμφανιστεί στο σύνδρομο Reye, σε σοβαρή υποθερμία, πρώιμη ισχαιμία, εγκεφαλοπάθεια, πρώιμο εγκεφαλικό επεισόδιο ή υποξία, καρδιακή ανακοπή και εγκεφαλικούς ψευδοόγκους.
Κατά τη διάρκεια εγκεφαλικού επεισοδίου, έλλειψη οξυγόνου και γλυκόζης οδηγούν σε βλάβη των αντλιών νατρίου-ασβεστίου στις κυτταρικές μεμβράνες του εγκεφάλου, που με τη σειρά τους προκαλούν μαζική συσσώρευση ενδοκυτταρικά νατρίου και ασβεστίου. Αυτό προκαλεί γρήγορη πρόσληψη νερού με συνέπεια διόγκωση των κυττάρων. Αυτή η διόγκωση των μεμονωμένων κυττάρων του εγκεφάλου που φαίνεται ως το κύριο διαφοροποιό χαρακτηριστικό του κυτταροτοξικού οιδήματος, επειδή αντιπαρατίθεται με το αγγειογενές οίδημα, όπου η εισροή του υγρού εμφανίζεται τυπικά στον ενδιάμεσο χώρο αντί μέσα στα ίδια τα κύτταρα. Αν και δεν αναπτύσσουν σοβαρό οίδημα όλοι οι ασθενείς που εμφανίζουν εγκεφαλικό επεισόδιο, όσοι το εμφανίζουν έχουν πολύ φτωχή πρόγνωση.
Στις περισσότερες περιπτώσεις, το κυτταροτοξικό και το αγγειογενές οίδημα εμφανίζονται μαζί. Είναι γενικά αποδεκτό ότι το κυτταροτοξικό οίδημα είναι κυρίαρχο αμέσως μετά από βλάβη ή έμφραγμα, αλλά υποχωρεί στο αγγειογενές οίδημα που μπορεί να επιμένει για αρκετές ημέρες ή περισσότερο. Η χρήση ειδικών τεχνικών μαγνητικής τομογραφίας (MRI) έχει επιτρέψει κάποια διαφοροποίηση μεταξύ των δύο μηχανισμών και προτείνει ότι στην περίπτωση τραύματος, επικρατεί η κυτταροτοξική απόκριση.
Ωσμωτικός
Κανονικά, η ωσμογραμμομοριακότητα (osmolality) του εγκεφαλονωτιαίου υγρού (cerebral-spinal fluid ή CSF) και του εξωκυτταρικού υγρού (extracellular fluid ή ECF) στον εγκέφαλο είναι ελαφρώς μικρότερη από αυτή του πλάσματος. Το πλάσμα μπορεί να αραιωθεί με πολλούς μηχανισμούς, που συμπεριλαμβάνουν λήψη πλεονάζοντος ύδατος (ή υπονατριαιμία), το σύνδρομο έκκρισης ακατάλληλης αντιδιουρητικής ορμόνης (syndrome of inappropriate antidiuretic hormone secretion ή SIADH), αιμοκάθαρση, ή γρήγορη μείωση της γλυκόζης του αίματος στην υπερωσμογραμμομοριακή υπεργλυκαιμική κατάσταση (hyperosmolar hyperglycemic state ή HHS), παλιότερα γνωστή ως υπερωσμογραμμομοριακή μη κετωτική οξείδωση (hyperosmolar non-ketotic acidosis ή HONK). Η αραίωση του πλάσματος μειώνει την ωσμογραμμομοριακότητα του ορού, με αποτέλεσμα υψηλότερη ωσμογραμμομοριακότητα στον εγκέφαλο συγκρινόμενη με τον ορό. Αυτό δημιουργεί βαθμίδα ανώμαλης πίεσης και κίνησης του νερού στον εγκέφαλο, που μπορεί να προκαλέσει προοδευτικό εγκεφαλικό οίδημα, με αποτέλεσμα φάσμα ενδείξεων και συμπτωμάτων από κεφαλαλγία και αταξία μέχρι επιληπτικές κρίσεις και κώμα.
Διάμεσος
Διάμεσο οίδημα (Interstitial edema) εμφανίζεται σε αποφρακτικό υδροκέφαλο λόγω της ρήξης του φραγμού εγκεφαλονωτιαίου υγρού (CSF) – εγκεφάλου. Αυτή καταλήγει σε διεπενδυματική ροή του CSF, προκαλώντας τη διείσδυση του CSF στην εγκέφαλο και την εξάπλωσή του σε εξωκυττάριους χώρους και τη λευκή ουσία. Το διάμεσο εγκεφαλικό οίδημα διαφέρει από το αγγειογενές οίδημα επειδή το CSF δεν περιέχει σχεδόν καθόλου πρωτεΐνη.
Φαινόμενο Ματίλντα
μικρογραφία| Φαινόμενο Ματίλντα Το Φαινόμενο Ματίλντα είναι η προκατάληψη κατά της αναγνώρισης των επιτευγμάτων εκείνων των γυναικών επιστημόνων των οποίων το έργο αποδίδεται στους άνδρες συναδέλφους τους. Αυτό το αποτέλεσμα περιγράφηκε για πρώτη φορά από τη σουφραζέτα και υποστηρικτή της κατάργησης της δουλείας Ματίλντα Τζόσλυν Γκέιτζ (1826–98) στο δοκίμιό της, «Γυναίκα ως εφευρέτης» (δημοσιεύθηκε για πρώτη φορά ως φυλλάδιο το 1870 και στο North American Review το 1883). Ο όρος «Matilda effect (Φαινόμενο Ματίλντα)» επινοήθηκε το 1993 από την ιστορικό της επιστήμης Μάργκαρετ Ρόσιτερ.
Εγκεφαλικό οίδημα
Έρευνα
Πολλές μελέτες των μηχανικών ιδιοτήτων του εγκεφαλικού οιδήματος διεξήχθησαν τη δεκαετία του 2010, οι περισσότερες με βάση την ανάλυση πεπερασμένων στοιχείων (finite element analysis ή FEA), μια πλατιά χρησιμοποιούμενη αριθμητική μέθοδο στη μηχανική στερεών. Παραδείγματος χάρη, οι Gao και Ang χρησιμοποίησαν τη μέθοδο πεπερασμένων στοιχείων για τη μελέτη των αλλαγών στην ενδοκρανιακή πίεση κατά τις διεργασίες κρανιοτομής. Μια δεύτερη γραμμή έρευνας στις συνθήκες εξετάζει τη θερμική αγωγιμότητα, που σχετίζεται με το περιεχόμενο νερό των ιστών.
Εξωτερικοί σύνδεσμοι
Κατηγορία:Εγκέφαλος Κατηγορία:Ασθένειες
Φαινόμενο Ματίλντα
Το φαινόμενο Ματίλντα συγκρίθηκε με το φαινόμενο του Ματθαίου, σύμφωνα με το οποίο ένας επιφανής επιστήμονας παίρνει συχνά περισσότερη αναγνώριση σε σχέση με έναν συγκριτικά άγνωστο ερευνητή, ακόμη και αν το έργο τους είναι κοινό ή παρόμοιο.
Ερευνα
Ελβετοί ερευνητές έχουν δείξει ότι τα μέσα μαζικής ενημέρωσης ζητούν από τους άντρες επιστήμονες να συμβάλλουν συχνότερα σε εκπομπές σε σχέση με τις γυναίκες συναδέλφους τους επιστήμονες.
Σύμφωνα με μία μελέτη των ΗΠΑ, «παρόλο που η φανερή διάκριση λόγω φύλου γενικά συνεχίζει να μειώνεται στην αμερικανική κοινωνία,» «οι γυναίκες εξακολουθούν να βρίσκονται σε μειονεκτική θέση όσον αφορά τη λήψη επιστημονικών βραβείων, ιδίως για την έρευνα».
Παραδείγματα
Παραδείγματα ανδρών επιστημόνων που προτιμήθηκαν από γυναίκες επιστήμονες για βραβεία Νόμπελ:
Αλλα
Ο Μπεν Μπάρες (1954–2017), νευροβιολόγος στην Ιατρική Σχολή του Πανεπιστημίου του Στάνφορντ, ο οποίος έκανε τη μετάβαση από το να θεωρείται πολιτισμικά ως γυναίκα στο να φαίνεται ως άντρας, μίλησε για τα επιστημονικά του επιτεύγματα που τα αντιλαμβάνονται διαφορετικά, ανάλογα με το ποιο αντιλαμβάνονται οι άλλοι ότι είναι το φύλο του εκείνη τη στιγμή. Αυτό προσφέρει έναν λογαριασμό μεροληψιών που βιώνουν διαφορετικές ταυτότητες, όπως γίνεται αντιληπτό από ένα άτομο.
Βιβλιογραφικές αναφορές
Κατηγορία:Φράσεις επινοημένες στη δεκαετία του 1990 Κατηγορία:Σεξισμός Κατηγορία:Φεμινισμός Κατηγορία:Σελίδες με μη επιθεωρημένες μεταφράσεις
Κάστρο της Ροζάφας
Το Κάστρο της Ροζάφας (Kalaja e Rozafës), γνωστό και ως Κάστρο της Σκόδρας (Kalaja e Shkodrës) είναι κάστρο κοντά στην πόλη Σκόδρα, στη βορειοδυτική Αλβανία. Υψώνεται επιβλητικά σε ένα βραχώδη λόφο, 130 μέτρα πάνω από την επιφάνεια της θάλασσας και περιβάλλεται από τους ποταμούς Μποϊάνα και Δρίνο. Η Σκόδρα είναι η έδρα του Νομού Σκόρδας και είναι μια από τις παλαιότερες και πιο ιστορικές πόλεις της Αλβανίας, καθώς και σημαντικό πολιτιστικό και οικονομικό κέντρο.
Αρχαιότητα
Λόγω της στρατηγικής του θέσης, ο λόφος κατοικείται από την αρχαιότητα. Υπήρξε προπύργιο των Ιλλυριών κατά τη διάρκεια της διακυβέρνησης των Λαβεατών και των Αρδιαίων, πρωτεύουσα των οποίων ήταν η Σκόδρα.
Κατά τη διάρκεια του Τρίτου Ιλλυρικού Πολέμου. ο Ιλλύριος βασιλιάς Γένθιος συγκέντρωσε τις δυνάμεις του στη Σκόδρα. Όταν δέχθηκε επίθεση από τον ρωμαϊκό στρατό με επικεφαλής τον Λούτσιους Ανίτσιους Γκάλους, ο Γένθιος κατέφυγε στην πόλη και παγιδεύτηκε εκεί ελπίζοντας ότι ο αδελφός του, Καραβάντιος, θα ερχόταν ανά πάσα στιγμή με έναν μεγάλο στρατό σωτηρίας, αλλά δεν συνέβη. Μετά την ήττα του, ο Γένθιος έστειλε δύο εξέχοντες αρχηγούς φυλών, τον Τεύτικο και τον Βέλλο, ως απεσταλμένους για να διαπραγματευτούν με τον Ρωμαίο διοικητή. Την τρίτη ημέρα της εκεχειρίας, ο Γένθιος παραδόθηκε στους Ρωμαίους, τέθηκε υπό κράτηση και στάλθηκε στη Ρώμη. Ο ρωμαϊκός στρατός βάδισε βόρεια της Λίμνης Σκόδρας όπου, στο Μεντούν, συνέλαβε τη σύζυγο του Γένθιου, Βασίλισσα Ετούτα, τον αδελφό του, Καραβάντιο, τους γιους του, Σκερδιλάιδα και Πλευράτους, μαζί με κορυφαίους Ιλλυριούς.
Η πτώση του Ιλλυρίου Βασιλείου το 168 π.Χ. μεταδίδεται από τον Τίτο Λίβιο με τελετουργικό τρόπο του θριάμβου του Ανίτσιους στη Ρώμη: Σε λίγες μέρες, τόσο στη στεριά όσο και στη θάλασσα, νίκησε τη γενναία ιλλυρική φυλή, η οποία είχε βασιστεί στη γνώση της δικής της επικράτειας και των οχυρώσεων.
Μεσαιωνική και Οθωμανική περίοδος
Ο Γερμανός συγγραφέας και εξερευνητής του 19ου αιώνα Γιόχαν Γκέοργκ φον Χαν πρότεινε ότι η αρχαία και μεσαιωνική πόλη της Σκόδρας βρισκόταν αμέσως νότια του λόφου Ροζάφα, μεταξύ του λόφου και της συμβολής του Μποϊάνα και του Δρίνου. Οι οχυρώσεις, όπως έχουν διατηρηθεί μέχρι σήμερα, είναι κυρίως ενετικής προέλευσης.
Μέσα στο κάστρο υπάρχουν τα ερείπια μιας βενετσιάνικης καθολικής εκκλησίας του 13ου αιώνα, που θεωρείται από τους μελετητές ως ο καθεδρικός ναός του Αγίου Στεφάνου, ο οποίος μετά την Πολιορκία της Σκόδρας τον 15ο αιώνα, όταν η Οθωμανική Αυτοκρατορία κατέλαβε την πόλη, μετατράπηκε στο Τζαμί του Φατίχ Σουλτάν Μεχμέτ.
Το κάστρο υπήρξε ο τόπος πολλών διάσημων πολιορκιών, συμπεριλαμβανομένης της Πολιορκίας της Σκόδρας το 1478-79 και της Πολιορκίας της Σκόδρας το 1912-13. Το κάστρο και τα περίχωρά του αποτελούν ένα Αρχαιολογικό Πάρκο της Αλβανίας.
Πηγές
Κατηγορία:Κάστρα στην Αλβανία Κατηγορία:Κτίρια και κατασκευές στη Σκόδρα
Θεωρία αναπαραστάσεων
Ορισμοί και έννοιες
Ας είναι V ένας διανυσματικός χώρος πάνω σε ένα σώμα F. Για παράδειγμα, έστω ότι ο V είναι ο Rn ή ο Cn, ο καθιερωμένος n-διάστατος χώρος από στήλες διανύσματα πάνω από τους πραγματικούς ή τους μιγαδικούς αριθμούς αντίστοιχα. Στην περίπτωση αυτή, η ιδέα της θεωρίας αναπαραστάσεων είναι να κάνει κανείς αφηρημένη άλγεβρα συγκεκριμένα χρησιμοποιώντας n × n πίνακες πραγματικών ή μιγαδικών αριθμών.
Υπάρχουν τρία κύρια είδη αλγεβρικών αντικειμένων για τα οποία μπορεί να γίνει: ομάδες, προσεταιριστικές άλγεβρες και άλγεβρες Lie. Αυτό γενικεύεται σε οποιοδήποτε σώμα F και οποιονδήποτε διανυσματικό χώρο V πάνω στο F, με τις γραμμικές απεικονίσεις να αντικαθιστούν τους πίνακες και τη σύνθεση να αντικαθιστά τον πολλαπλασιασμό πινάκων: υπάρχει μια ομάδα GL(V,F) αυτομορφισμών του V, μια προσεταιριστική άλγεβρα EndF(V) όλων των ενδομορφισμών του V, και μια αντίστοιχη Lie άλγεβρα gl(V,F).
Ορισμός
Υπάρχουν δύο τρόποι για να πει κανείς τι είναι μια αναπαράσταση. Ο πρώτος χρησιμοποιεί την ιδέα μιας δράσης, γενικεύοντας τον τρόπο που οι πίνακες δρουν σε στήλη διανυσμάτων στον πολλαπλασιασμό πινάκων. Μια αναπαράσταση μιας ομάδας G ή μιας άλγεβρας A (προσεταιριστικής ή lie) σε ένα διανυσματικό χώρο V είναι μία απεικόνιση
με δύο ιδιότητες. Η πρώτη, για κάθε g που ανήκει στην G (ή a που ανήκει στην A), η απεικόνιση
είναι γραμμική (πάνω στην F). Η δεύτερη, αν εισάγουμε το συμβολισμό g·v αντί για Φ(g, v) τότε για κάθε g1, g2 που ανήκουν στην G και v που ανήκει στον V ισχύει:
όπου [x1, x2] είναι η αγκύλη Lie, η οποία γενικεύει τον αντιμεταθετικό πίνακα MN − NM.
Ο δεύτερος τρόπος για να ορίσει κανείς μια αναπαράσταση εστιάζει στην απεικόνιση φ στέλνοντας την g που ανήκει στην G σε μία γραμμική απεικόνιση φ(g): V → V, η οποία ικανοποιεί τη σχέση:
και παρόμοια σε άλλες περιπτώσεις. Αυτή η προσέγγιση είναι και πιο συνοπτική και πιο αφηρημένη. Από αυτήν την οπτική γωνία:
Ορολογία
Ο διανυσματικός χώρος V ονομάζεται χώρος αναπαράστασης της φ και η διάστασή του (αν είναι πεπερασμένη) ονομάζεται διάσταση της αναπαράστασης (κάποιες φορές ονομάζεται και βαθμός). Επίσης, συνήθως αναφερόμαστε στον V μόνο του σαν αναπαράσταση όταν ο ομομορφισμός φ είναι ξεκάθαρος από τα συμφραζόμενα, διαφορετικά ο συμβολισμός (V,φ) μπορεί να χρησιμοποιηθεί για να δηλώσουμε μια αναπαράσταση.
Όταν ο V είναι πεπερασμένης διάστασης n, μπορούμε να διαλέξουμε μια βάση για τον V για να ταυτοποιήσουμε τον V με τον Fn και ως εκ τούτου, να ανακτήσουμε μια αναπαράσταση πινάκων με στοιχεία από το σώμα F. Μια αποτελεσματική και πιστή αναπαράσταση είναι μια αναπαράσταση (V,φ) για την οποία ο ομομορφισμός φ είναι αμφιμονότιμος.
Ισαλλοίωτη Απεικόνιση και Ισομορφισμοί
Αν V και W είναι διανυσματικοί χώροι πάνω στο F, εφοδιασμένοι με τις αναπαραστάσεις φ και ψ μιας ομάδας G, τότε μια ισαλλοίωτη απεικόνιση από τον V στον W είναι μία γραμμική απεικόνιση α: V → W τέτοια ώστε να ισχύει:
για όλα τα g που ανήκουν στην G και τα v που ανήκουν στο V. Σε ό,τι αφορά στην φ: G → GL(V) και την ψ: G → GL(W), αυτό σημαίνει ότι:
για όλα τα g που ανήκουν στην G.
Οι Ισαλλοίωτες απεικονίσεις για αναπαραστάσεις μιας προσεταιριστικής ή Lie άλγεβρας ορίζονται παρόμοια. Αν η α είναι αντιστρέψιμη, τότε λέγεται ότι είναι ένας ισομορφισμός και στην περίπτωση αυτή ο V και ο W (ή, για μεγαλύτρη ακρίβεια, οι φ και ψ) είναι ισομορφικές αναπαραστάσεις.
Οι ισομορφικές αναπαραστάσεις είναι, για όλους τους πρακτικούς σκοπούς, "οι ίδιες": παρέχουν τις ίδιες πληροφορίες για την ομάδα ή την άλγεβρα όταν αναπαριστώνται. Η θεωρία Αναπαραστάσεων, επομένως, ψάχνει να ταξινομήσει τις αναπαραστάσεις "ανάλογα με τον ισομορφισμό".
Υποαναπαραστάσεις, πηλίκα, και ανάγωγες αναπαραστάσεις
Αν ο W έχει ακριβώς δύο υποαναπαραστάσεις, δηλαδή τον τετριμμένο υπόχωρο {0} και τον εαυτό του W, τότε η αναπαράσταση λέγεται ότι είναι ανάγωγη, ενώ εάν ο W έχει μια κανονική, μη τετριμμένη υποαναπαράσταση, η αναπαράσταση λέγεται ότι είναι αναγώγιμη. Ο ορισμός μιας ανάγωγης αναπαράστασης συνεπάγεται το Λήμμα του Schur: μια ισαλλοίωτη απεικόνιση α: V → W μεταξύ ανάγωγων αναπαραστάσεων είναι είτε μηδενική απεικόνιση είτε ένας ισομορφισμός, αφού ο πυρήνας και η εικόνα της είναι υποαναπαραστάσεις. Συγκεκριμένα, όταν V = W, αυτό δείχνει ότι ισαλλοίωτοι ενδομορφισμοί του V σχηματίζουν μια προσεταιριστική, ακέραια άλγεβρα κάτω από το υποκείμενο σώμα F. Αν το F είναι αλγεβρικά κλειστό, οι μόνοι ισαλλοίωτοι ενδομορφισμοί μιας ανάγωγης αναπαράστασης είναι βαθμωτά πολλαπλάσια του ταυτοτικού στοιχείου.
Ευθύ άθροισμα και αδιάσπαστες αναπαραστάσεις
Εάν (V,φ) και (W,ψ) είναι αναπαραστάσεις (έστω) μιας ομάδας G, τότε το ευθύ άθροισμα των V και W είναι μια αναπαράσταση, με έναν κανονικό τρόπο, μέσω της εξίσωσης
Το ευθύ άθροισμα των δύο αναπαραστάσεων δε φέρει περισσότερες πληροφορίες σχετικά με την ομάδα G απ’ ότι οι δύο αναπαραστάσεις ξεχωριστά. Αν μία αναπαράσταση είναι το ευθύ άθροισμα δύο γνήσιων μη τετριμμένων υποαναπαραστάσεων, λέγεται ότι είναι διασπάσιμες. Διαφορετικά, λέγεται ότι είναι αδιάσπαστες.
Σε ευνοϊκές συνθήκες, κάθε αναπαράσταση είναι ένα ευθύ άθροισμα ανάγωγων αναπαραστάσεων: τέτοιες αναπαραστάσεις λέγεται ότι είναι ημιαπλές. Σε αυτήν την περίπτωση, αρκεί να καταλάβει κανείς μόνο τις ανάγωγες αναπαραστάσεις. Σε άλλες περιπτώσεις, πρώτα πρέπει να καταλάβει πώς οι διασπάσιμες αναπαραστάσεις μπορούν να δημιουργηθούν από ανάγωγες αναπαραστάσεις ως προεκτάσεις ενός πηλίκου από υποαναπαράσταση.
Κλάδοι και Θέματα
Η θεωρία αναπαραστάσεων είναι αξιοσημείωτη για τον αριθμό των κλάδων που διαθέτει, καθώς και την ποικιλομορφία των προσεγγίσεων για τη μελέτη αναπαραστάσεων αλγεβρικών ομάδων. Παρά το γεγονός ότι, όλες οι θεωρίες έχουν από κοινού τις βασικές έννοιες που συζητήθηκαν ήδη, διαφέρουν σημαντικά στην λεπτομέρεια. Οι διαφορές είναι τουλάχιστον 3-πτυχες:
Πεπερασμένες Ομάδες
Οι αναπαραστάσεις ομάδων είναι ένα πολύ σημαντικό εργαλείο για τη μελέτη των πεπερασμένων ομάδων. Μπορούν επίσης να προκύψουν κατά την εφαρμογή της θεωρίας πεπερασμένων ομάδων στην γεωμετρία και κρυσταλλογραφία. Οι αναπαραστάσεις των πεπερασμένων ομάδων παρουσιάζουν πολλά από τα χαρακτηριστικά της γενικής θεωρίας και δείχνουν το δρόμο σε άλλους κλάδους και θέματα στη θεωρία αναπαραστάσεων.
Πάνω από ένα πεδίο του χαρακτηριστικού μηδενός, η θεωρία αναπαράστασης μιας πεπερασμένης ομάδα G έχει μια σειρά από βολικές ιδιότητες. Πρώτον, οι αναπαραστάσεις του G είναι ημι-απλές (εντελώς αναγώγιμες). Αυτό είναι συνέπεια του θεωρήματος του Maschke, η οποία ορίζει ότι κάθε υπο-αναπαράσταση V μιας G-αναπαράστασης W έχει ενα G-αναλλοίωτο συμπλήρωμα. Μία από τις αποδείξεις είναι να επιλέξουμε οποιοδήποτε προβολή π από το W στο V και να αντικατασταθεί με το μέσο όρο πG του που ορίζονται από:
.
Ο πυρήνας του πG είναι το απαιτούμενο συμπλήρωμα.
Οι πεπερασμένης διάστασης G-αναπαραστάσεις μπορούν να γίνουν κατανοητοί με τη χρήση της θεωρίας χαρακτήρα: ο χαρακτήρας μιας φ αναπαράστασης: G → GL (V) είναι η συνάρτηση χφ: G → F που ορίζεται από:
όπου \mathrm{Tr} είναι το ίχνος. Μια αμείωτη εκπροσώπηση του G είναι εντελώς καθορίσμένη από το χαρακτήρα της.
Τεχνικές κατά μέσο όρο δείχνουν επίσης ότι αν F είναι οι πραγματικοί ή οι μιγαδικοί αριθμοί, τότε κάθε G-αναπαράσταση διατηρεί ένα εσωτερικό γινόμενο στον V, με την έννοια ότι:
για όλα τα g \in G και v, w \in W. Έτσι, κάθε G-αναπαράσταση είναι ενιαία.
Οι ενιαίες αναπαραστάσεις είναι αυτόματα ημι-απλές, δεδομένου ότι το αποτέλεσμα του Maschke μπορεί να αποδειχθεί με τη λήψη ορθογωνίου συμπληρώματος μιας υπο-αναπαράστασης. Κατά τη μελέτη αναπαραστάσεων ομάδων που δεν είναι πεπερασμένες, οι ενιαίες αναπαραστάσεις παρέχουν μια καλή γενίκευση των πραγματικών και των αναπαραστάσεων μιας πεπερασμένης ομάδας.
Αποτελέσματα, όπως το Θεώρημα Maschke που βασίζονται σε μέσους όρους μπορούν να γενικευτούν σε πιο γενικές ομάδες, αντικαθιστώντας το μέσο όρο με ενιαίο, υπό την προϋπόθεση ότι η κατάλληλη έννοια του ολοκληρώματος μπορεί να οριστεί. Αυτό μπορεί να γίνει για συμπαγείς ομάδες ή τοπικά συμπαγείς ομάδες, χρησιμοποιώντας το μέτρο "Haar" και η προκύπτουσα θεωρία είναι γνωστή ως αφηρημένη αρμονική ανάλυση.
Πάνω από αυθαίρετα σώματα, μια άλλη κατηγορία των πεπερασμένων ομάδων που έχουν μια καλή θεωρία αναπαράστασης είναι οι πεπερασμένες ομάδες του τύπου "Lie". Σημαντικά παραδείγματα είναι γραμμικές αλγεβρικές ομάδες πάνω από πεπερασμένα σώματα. Η θεωρία αναπαράστασης των γραμμικών αλγεβρικών ομάδων και ομάδων "Lie" επεκτείνει αυτά τα παραδείγματα σε απείρων διαστάσεων ομάδες,με την τελευταία να συνδέεται στενά με αναπαραστάσεις άλγεβρας Lie. Η σημασία της θεωρίας χαρακτήρα για πεπερασμένες ομάδες έχει μια αναλογία στη θεωρία των βαρών για αναπαραστάσεις ομάδων "Lie" και αλγεβρών Lie.
Αναπαραστάσεις μιας πεπερασμένης ομάδας G επίσης συνδέονται άμεσα με αναπαραστάσεις άλγεβρας μέσω της αλγεβρικής ομάδας F [G], η οποία είναι ένας διανυσματικός χώρος πάνω από το F με τα στοιχεία της G ως βάση, εξοπλισμένη με την πράξη του πολλαπλασιασμού που ορίζεται από την πράξη της ομάδας, τη γραμμικότητα, και την απαίτηση ότι η πράξη της ομάδας και ο βαθμωτός πολλαπλασιασμός εναλλάσσονται.
Αναπαραστάσεις μέτρου
Αναπαραστάσεις μέτρου μιας πεπερασμένης ομάδας G είναι αναπαραστάσεις σε ένα σώμα του οποίου η χαρακτηριστική δεν σχετικά πρώτη με το | G |, έτσι ώστε το θεώρημα του Maschke δεν ισχύει πλέον (γιατί το | G | δεν είναι αντιστρέψιμο στο F και έτσι δεν μπορεί κάποιος αριθμός να διαιρεθεί από αυτό). Παρ 'όλα αυτά, ο Richard Brauer επέκτεινε μεγάλο μέρος της θεωρίας χαρακτήρων σε αναπαραστάσεις μέτρου, και η θεωρία αυτή έπαιξε σημαντικό ρόλο στην ταχεία πρόοδο προς την κατάταξη των πεπερασμένων απλών ομάδων, ιδίως για τις απλές ομάδες των οποίων ο χαρακτηρισμός δεν ήταν δεκτικός σε αμιγώς ομάδο-θεωρητικές μεθόδους επειδή οι "Sylow 2" -υποομάδες τους ήταν "πολύ μικρές".
Καθώς και με εφαρμογές στη θεωρία των ομάδων, οι αναπαραστάσεις μέτρου προκύπτουν φυσικά σε άλλους κλάδους των μαθηματικών, όπως αλγεβρική γεωμετρία, θεωρία κωδικοποίησης, συνδυαστική και θεωρία αριθμών.
Μοναδιαίες αναπαραστάσεις
Ένας σημαντικός στόχος είναι να περιγράψει η "μοναδιαία δυϊκή", τo χώρο των ανάγωγων μοναδιαίων αναπαραστάσεων της G. Η θεωρία είναι πιο ανεπτυγμένη στην περίπτωση κατά την οποία το G είναι μια τοπολογική ομάδα τοπικά συμπαγής (Hausdorff) και οι αναπαραστάσεις είναι έντονα συνεχής. Για τη G αβελιανή, η μοναδιαία δυϊκή είναι μόνο ο χώρος των χαρακτήρων, ενώ για τη G συμπαγής, το θεώρημα Peter-Weyl δείχνει ότι οι ανάγωγες μοναδιαίες αναπαραστάσεις είναι πεπερασμένης διάστασης και η μοναδιαία δυϊκή είναι διακριτή. Για παράδειγμα, αν η G είναι η κυκλική ομάδα S1, τότε οι χαρακτήρες δίδονται από ακεραίους, και η μοναδιαία δυϊκή είναι η Ζ.
Για G μη συμπαγή, το ερώτημα ποιες παραστάσεις είναι μοναδιαίες είναι λεπτό. Αν και οι ανάγωγες μοναδιαίες αναπαραστάσεις πρέπει να είναι «παραδεκτές» (όπως το πρότυπο των Harish-Chandra) και είναι εύκολο να ανιχνευθεί ποια παραδεκτή αναπαράσταση έχει μη εκφυλισμένη αναλλοίωτη γραμμικο-ημιγραμμική μορφή, είναι δύσκολο να καθοριστεί πότε αυτή η μορφή είναι θετικά ορισμένη. Μια αποτελεσματική περιγραφή της μοναδιαίας δυϊκής, ακόμη και για τους σχετικά καλά ορισμένες ομάδες, όπως οι πραγματικές αναγωγικές ομάδες "Lie", παραμένει ένα σημαντικό ανοικτό πρόβλημα στην θεωρία αναπαραστάσεων. Έχει λυθεί για πολλές συγκεκριμένες ομάδες, όπως η SL2(R)|SL(2,R) και η ομάδα Lorentz.
Αρμονική Ανάλυση
Η δυαδικότητα μεταξύ της κυκλικής ομάδας S1 και των ακεραίων Z, ή πιο γενικά, μεταξύ μιας σπείρας Tn και μιας Zn είναι γνωστή στην ανάλυση ως η θεωρία των σειρών Fourier, και ο μετασχηματισμός Fourier παρόμοια εκφράζει το γεγονός ότι ο χώρος των χαρακτήρων σε έναν πραγματικό διανυσματικό χώρο είναι ο δυϊκός διανυσματικός χώρος. Έτσι, η ενιαία θεωρία αναπαραστάσεων και η αρμονική ανάλυση είναι στενά συσχετισμένες, και η αφηρημένη αρμονική ανάλυση εκμεταλλεύεται αυτή τη σχέση, αναπτύσσοντας τη συναρτησιακή ανάλυση σε τοπικά συμπαγείς τοπολογικές ομάδες και σχετικούς χώρους.
Ένας κύριος στόχος είναι να παρέχει μια γενική μορφή από το μετασχηματισμό Fourier και το θεώρημα Plancherel. Αυτό γίνεται κατασκευάζοντας μία απεικόνιση σε μοναδιαία δυϊκή και έναν ισομορφισμό μεταξύ της κανονικής παράστασης της G στο χώρο L2(G) από τετραγωνικές, ολοκληρώσιμες συναρτήσεις της G και της αναπαράστασή του στο χώρο των L2 συναρτήσεων στη μοναδιαία δυϊκή. Η δυϊκότητα του Pontrjagin και το θεώρημα του Peter–Weyl το κατάφεραν για αβελιανή και συμπαγή G αντίστοιχα. Μία άλλη προσέγγιση περιλαμβάνει όλες τις δυϊκές αναπαραστάσεις, και όχι μόνο τις ανάγωγες. Αυτές σχηματίζουν μια κατηγορία, και η δυϊκότητα των Tannaka–Krein παρέχει έναν τρόπο για να ανακτηθεί μια συμπαγής ομάδα από την κατηγορία από δυϊκές αναπαραστάσεις.